Előterjesztés Zalakaros Város Önkormányzat Képviselőtestülete 2023. november 28-i ülésére

Tárgy: Fizető parkolás bevezetése kapcsán a „400-as” parkolóban szükséges intézkedések

Előterjesztést készítette: Bognár Ottó Péter településüzemeltetési, hatósági és közbiztonsági referens

Tisztelt Képviselőtestület!
	
[bookmark: _Hlk150846313]A Képviselőtestület 2023. szeptember 26-i ülésén hozott 151/2023. (IX.26.) számú határozatában felkérte a polgármester, hogy a „400-as” parkoló feltárása és a Via Ruris Kft. által készített terv szerinti kialakítás érdekében a munkacsoport bevonásával folytasson egyeztető tárgyalást a MenDan Hotel képviselőivel és az egyeztető tárgyalások eredményéről tájékoztassa a Képviselő-testületet, annak érdekében, hogy döntést hozhasson a Képviselő-testület a tervezési folyamat indításáról.

A fizető parkolás bevezetése érdekében 2023. október 18-án tartott egyeztető tárgyaláson elhangzottak alapján a Képviselőtestületet az alábbiakról tájékoztatom: 
· A MenDan Hotel a Zalakaros, 261/35 hrsz-ú ingatlanra tervezett bővítés megkezdéséig szeretné a szálloda parkolóhelyeit a jelenlegi használat szerint biztosítani.
· Zalakaros Város Önkormányzat tulajdonában lévő 261/34 és 261/50 hrsz-ú ingatlanokon lévő parkolóhelyekből a szálloda jelenleg 88 db-ot használ. 
· A fenti 88 db parkolóhely helyett az Önkormányzat a Primont-Hotel kft. (1053 Budapest, Veres Pálné utca 9. II. em.) tulajdonában lévő 261/35 hrsz-ú területen 89 db parkolóhelyet használhat.
· A hotel további 36 db parkolóhelyet szeretne, melyek természetben a 261/35 hrsz-ú területen helyezkednek el.
· A 36 db parkolóhely helyett a MENDAN Life Idegenforgalmi Kft. (8749 Zalakaros, Gyógyfürdő tér 6.) tulajdonában lévő 261/49 hrsz-ú ingatlanon biztosítanák az Önkormányzat részére a parkolást. (A területre 2008. áprilisában készített parkolóterv alapján ez 42 db parkolóhelyet és 1 db mozgáskorlátozott parkolóhelyet jelent.)
· A területek fentiekben leírt használatára vonatkozóan szerződést kell kötni. A területek „cseréje” térítésmentesen történne.
· A szerződés felmondási ideje 6 hónap lenne.
· Valamennyi terület (261/34, 261/35, 261/50 hrsz. érintett területe, 261/49 hrsz.) bevonásra kerülne a fizető parkoló rendszerbe.
· A MenDan vállalta a 261/49 hrsz-ú ingatlan területén a parkolók felfestését.

A területhasználatok rendezése érdekében 2012. október 15-én szerződést kötöttünk a ZK Hotel Szállodaipari Kft.-vel. Ez a szerződés hatályát vesztette a 2014. augusztus 1-én kötött parkoló használatról és területcsere biztosításról szóló megállapodással, mely a jelenlegi használatot biztosítja. A területváltozások (helyrajzi számok változtak, illetve kerülnek bevonásra), illetve tulajdonosváltozások miatt szükséges ezen szerződés módosítása, azonban javasoljuk, hogy erre csak a fizetőparkolás kapcsán megalkotandó rendelet elfogadása után kerüljön sor pénzügy technikai okok miatt. (Használati díjakat mindkét fél oldaláról rendezni szükséges)

Tekintettel arra, hogy a 261/49 hrsz-ú ingatlan vonatkozásában a tulajdonosnak beépítési kötelezettsége van, (a telek-határrendezéssel vegyes ingatlan adásvételi szerződés 10. pontja alapján a Vevő kötelezettséget vállalt arra, hogy jelen szerződés hatályba lépését követő 6 éven belül építkezésbe kezd a Zalakaros belterület 261/49 hrsz-ú ingatlanon vendéglátás, szálláshely, apartman, irodaház, illetve üzletház funkciónak megfelelő építmény létesítésével) a parkolóhelyek megközelítése érdekében szükséges a „400-as” parkoló északnyugati részénél új bejáratot kialakítani a 261/49 hrsz-ú ingatlanon tervezett építkezés megkezdése előtt. Ezt terveztetni, engedélyeztetni szükséges. Egyéb beavatkozás, terveztetés a 261/35 hrsz-ú ingatlanra tervezett szálloda bővítés megkezdéséig nem szükséges.

Határozati javaslat:

A Képviselőtestület

1.) Egyetért a „400-as” parkoló használatának oly módon történő módosításával, hogy a MenDan Hotel a főbejárata előtti 2 parkolósort használja.
2.) Elvi hozzájárulást adja, hogy a területhasználatok rendezése érdekében szükséges intézkedéseket a Csetneki Ügyvédi Iroda közreműködésével tegye meg a parkolórendelet elfogadása után.
3.) Felkéri a polgármestert, hogy ajánlattételi felhívást tegyen közé a „400-as” parkoló északnyugati részénél a bejáró terveztetése és engedélyeztetése érdekében.

Határidő: 2023. december 15.
Felelős: Novák Ferenc polgármester


Zalakaros, 2023. november 22.	

                    
                                                                                                      	           Novák Ferenc
					        					polgármester

